D'Buebe händ sich cool agleit und em grosse Brüder sin Hoorgel gleert. Es cha no so fest cho winde, s'Hoor bewegt sech jetzt kei Millimeter meh. Am Vater sis Rasierwasser esch grad literwies uftreit worde. Einige händ mit em Rasierwasser au no grad s'Mul gspült, hejo  wägem Mundgruch und so. D'Muettere sind während dere Zyt fascht Amok gloffe und Väter händ sowieso scho en Krise gha.    A de Voröbe of de Schützematt send d'Schüeler denn of einisch extrem muetig. D'Buebe chönne plötzlich wie de Justin Bieber tanze und d'Meitli benähme sech echli wie d'Lady Gaga. Und so chas ab und zue vorcho, dass am Schluss vo de Voröbe us em Justin Bieber und de Lady Gaga es Pärli wird.